**Opis predmetu zákazky**

Podklady a požiadavky na realizáciu služby:

**Dopravný prieskum verejnej osobnej dopravy (VOD) v Banskobystrickom kraji.**

Identifikácia verejného obstarávateľa:

**Verejný obstarávateľ:**

**Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Zastúpený:** Ing. Ján Lunter, predseda

**Typ verejného obstarávateľa:** verejný obstarávateľ podľa § 7 ods.1 písm. c) ZVO

**Kontaktná osoba vo veciach technických:** Ing. Ladislav Valach, odborný referent oddelenia regionálneho rozvoja**,** t. č. +421(48)4325 147, e-mail: ladislav.valach@bbsk.sk

**Kontaktná osoba vo veciach procesu verejného obstarávania:** Ivana Mesiariková – odborná referentka pre verejné obstarávanie, t. č. +421(48)4325 646; e-mail: ivana.mesiarikova@bbsk.sk,

Komunikačné rozhranie: https://josephine.proebiz.com/

**Opis predmetu zákazky:**

Predmetom verejného obstarávania je vykonanie a spracovanie prieskumu – Dopravný prieskum verejnej osobnej dopravy (VOD) v Banskobystrickom kraji podľa špecifikácie.

**1. Dopravný prieskum verejnej osobnej dopravy (VOD)**

1.1. Dopravný prieskum VOD je zameraný na získanie podkladov na určenie dostupnosti poskytovaných služieb, vzdialenosti k zastávkam, optimálnemu usporiadaniu a trasovaniu siete liniek, rozsahu verejnej osobnej dopravy, poskytovanej prepravnej kapacity, frekvencie a časovému rozloženiu spojov vo všetkých prevádzkových obdobiach a analýzu potrebného objemu dopravných výkonov celého systému VOD na primerané uspokojenie prepravných potrieb cestujúcich na území Banskobystrického kraja.

1.2. Rozsah a obsah prieskumu

1.2.1.Prieskum VOD bude obsahovať:

1.2.1.1. Zber a analýzu štatistických údajov o cestujúcich, ktoré vyplývajú z automatických detekčných systémov a štatistík ohľadom lístkov predaj / použitie.

1.2.1.2. Zber dát ohľadom toku cestujúcich. Vykonanie a zdokumentovanie profilových prieskumov zaťaženia cestujúcimi (obsadenia) a poskytovaných prepravných kapacít na najmenej **20 úsekoch liniek**

 (nad 200 tis. prepravených osôb:

 601470 Banská Bystrica, Rooseveltova nem.- Brezno, 603433 Podbrezová-Brezno-Šumiac-Telgárt, 613409 Žiar nad Hronom – Kremnica - Kunešov, 601451 Malachov-Banská Bystrica, Námestie Slobody - Nemce, 601455 Banská Bystrica-Badín-Vlkanová-Hronsek, 601457 Banská Bystrica-Zvolen,

601458 Banská Bystrica, Roosevelt. nem./Pieninská-Zvolen, 601464 Banská Bystrica-Ľubietová-Strelníky-Povrazník, 601465 Banská Bystrica-Slovenská Ľupča-Podkonice-Moštenica-Hiadeľ-Brusno-Pohronský Bukovec, 603434 Telgárt-Šumiac-Brezno-Banská Bystrica,Rooseveltova nem., 603436 Podbrezová-Brezno-Čierny Balog-Fajtov-Komov-Dobroč, 604441 Detva-Zvolen, 604448 Detva-Kriváň-Hriňová-Látky, 604457 Hriňová-Kriváň-Detva-Zvolen, 611402 Zvolen-Sliač-Sampor-Lukavica, 611403 Zvolen-Sliač-Sielnica, 611408 Zvolen-Krupina-Dudince-Šahy, 612409 Kľak/Kremnica-Žiar nad Hronom-Hronská Dubrava-Banská Bystrica, 606407 Lučenec-Veľká nad Ipľom-Bušince-Veľký Krtíš-Modrý Kameň, 606411 Lučenec-Fiľakovské Kľačany-Fiľakovo-Radzovce-Šiatorská Bukovinka)

na základe zistených informácií o najviac zaťažených úsekoch liniek a časových polohách (napr. od vodičov dopravcu) a doplnkového následného nasadenia prieskumníkov - sčítačov dopravy, prípadne technických prostriedkov (kamery apod.) na fyzické sčítanie počtov cestujúcich v konkrétnych rozhodujúcich úsekoch liniek alebo z nasadenia technických prostriedkov na sledovanie a určenie priebehu zaťaženia vozidiel liniek cestujúcimi na celej linke (vážiace zariadenia, elektronické sčítacie zariadenia, kamery a pod.),

1.2.1.3. Zber dát, ich analýza a vyhodnotenie profilových prieskumov vyťaženia vozidiel a zaťažení všetkých liniek s cieľom identifikácie maximálne zaťažených úsekov v každom smere jazdy vozidiel rozhodujúcich pre dimenzovanie prepravnej kapacity v súčasnom systéme VOD.

1.2.2. Zhotoviteľ poskytne podrobný plán na kvantitatívne dopravné prieskumy cestujúcich VOD a môže tiež navrhnúť ďalšie, alternatívne prieskumy, ktoré by umožnili lepšiu identifikáciu tokov cestujúcich na linkách VOD, výstup a nástup cestujúcich na hlavných zástavkách, a dodatočný smerový prieskum používateľov VOD.

1.3 . Uskutočnenie prieskumu

1.3.1. Dopravný prieskum VOD musí byť realizovaný v bežnom pracovnom období roka (utorok až štvrtok za predpokladu, že týmito dňami nekončí pracovný týždeň), mimo školských prázdnin, mimo štátnych sviatkov a podľa možnosti tiež mimo skúškového obdobia vysokých škôl s primárnym zameraním na pracovné dni týždňa.

1.3.2. Prieskum sa musí realizovať tak, aby sa zhodnotil všeobecný princíp trvalej udržateľnosti dopravy v Banskobystrickom kraji, v existujúcej a vytvárajúcej sa dopravnej infraštruktúre s orientáciou na preferenciu verejnej dopravy osôb pred individuálnou automobilovou dopravou a na zvyšovanie kvality uspokojovania prepravných potrieb cestujúcich prostredníctvom zvyšovania kvality, jej dostupnosti, definovanej v STN EN 13816.

1.4. Spracovanie a vyhodnotenie dát zo zisťovania

1.4.1. Údaje z prieskumu zameraného na dopravné správanie budú filtrované, doplnené dokumentáciou a doručené objednávateľovi vo formáte vhodnom pre spracovanie v bežne dostupných nástrojoch pre analýzu štatistických údajov.